NGC 1788
Den NGC 1788 oder Fliedermausniwwel, well seng Struktur e bëssi un eng Fliedermaus erënnert, ass e Reflexiounsniwwel am Stärebild Orion.

Den NGC 1788 gëtt vun de masseräiche Stären an der Orion-Regioun däitlech beaflosst. De Stärewand vun dëse Stären huet dem Niwwel seng Form ginn, an huet hien zu Stäregebuerten ugereegt an huet och de Waasserstoffgas un d'Liichte bruecht (am Bild déi roudelzeg Sträif op der lénkser Bildhallschent).

Déi meescht Stären, déi am Niwwel sinn, si vu Stëbs verdeckt. Eng vun de wéinegen Ausnamen ass den HD 293815. D'Stäre vun dëser Regioun si mat engem duerchschnëttlechen Alter vun enger Millioun Joer ganz jonk.

Den Niwwel gouf den 1. Februar 1786 vum däitsch-britteschen Astronom Friedrich Wilhelm Herschel entdeckt.

Kuckt och

Um Spaweck 

 SEDS
 
 
 SIMBAD Query
 NGC/IC Projet
  NGC 1788 an der NASA Extragalactic Database

Reflexiounsniwwelen am NGC-Katalog
NGC-Objete vu 1501 bis 2000
Stärebild Orion
Astronomesch Objeten déi 1786 entdeckt goufen